Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 7 A 1991. évi II. törvény alapján a felszámolási eljárás közzétételekor
Paragraph Index: 369

2. Ügyfelek halasztott pénzügyi teljesítéséből származó kötelezettségei Ezen a soron kell összegezni az Épt. szerint meghatározott halasztott pénzügyi teljesítést. Itt a jelentés értelmezésében halasztott pénzügyi teljesítésből származó kötelezettségnek minősül minden olyan ügyletből származó kötelezettség, amely során a befektetési szolgáltató az ügyfelével kötött szerződésben az ügyfél részére az Épt. 97. § és 98. § alapján az ügyfél-elszámolási nap és az azt követő legfeljebb 15 nap közötti teljesítést határoz meg. Ezen a soron kell feltüntetni mindazokat az állományokat, amelyek esetében a szerződésben rögzített határidő még nem járt le. A 15 napon túli állományokat a 3. soron (lejárt követelések között) kell kimutatni. A 21. sor az azonnali ügyletekhez kapcsolódó, a 22. sor a derivatív ügyletekhez kapcsolódó halasztott pénzügyi teljesítésű állományokat tartalmazza. A 23. sorban azokat az állományokat kell kimutatni, amelyek nem tartoznak a 21. és 22. sorokba (nem az adott prompt vagy származtatott ügylet ellenértékét képező kötelezettség teljesítéséhez, hanem más, az ügyfél által ügyfél-elszámolási napon teljesítendő bizományosi ügylethez (pl. értékpapír-kibocsátáshoz kapcsolódó jegyzéshez) kötődnek. A 24. és 25. sorok kitöltésénél a 12. és 13. sorok tartalma szerint kell eljárni. Az Épt. 98. § (2) alapján a befektetési vállalkozás számára az ügylet során megvásárolt értékpapír teljes mennyisége óvadékul szolgál, de ha a befektetési vállalkozás szükség szerint további óvadékot is megkövetel, akkor az összes óvadék alapján kell az óvadék teljes értékét, illetve beszámítható értékét a megfelelő sorokban feltüntetni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes